b"\n_START_ARTICLE_\nPolyfemos\n_START_PARAGRAPH_\nPolyfemos (gresk: \xce\xa0\xce\xbf\xce\xbb\xcf\x8d\xcf\x86\xce\xb7\xce\xbc\xce\xbf\xcf\x82) var i den greske mytologien en kyklop. Han var Poseidons og Thoosas s\xc3\xb8nn, arbeidet som gjeter p\xc3\xa5 Sicilia og var en menneskeeter med um\xc3\xa5telige krefter. _NEWLINE_Helten Odyssevs m\xc3\xb8tte denne menneskeetende kjempen p\xc3\xa5 en av sine reiser. Odyssevs og hans menn ble sperret inne i Polyfemos' hule og flere av dem ble spist opp.  Til slutt lyktes Odyssevs med list \xc3\xa5 gj\xc3\xb8re kyklopen blind gjennom \xc3\xa5 stikke en gl\xc3\xb8dende p\xc3\xa5le i hans eneste \xc3\xb8ye. Odyssevs og hans gjenv\xc3\xa6rende menn lyktes da \xc3\xa5 flykte ut av hulen, men han p\xc3\xa5dro seg Poseidons vrede og hans hjemkomst ble kraftig forsinket."